मोर्चा आज निकालेगा वाहन रैली, लगाएंगे स्वास्थ्य शिविर
अंतरराष्ट्रीय महिला दिवस पर भाजपा महिला मोर्चा द्वारा 8 मार्च को वाहन रैली निकाली जाएगी। यह नूतन स्टेडियम से शुरू होकर महाराणा प्रताप चौराहा, नयापुरा, घंटाघर, बस स्टैंड होकर पं. दीनदयाल उपाध्याय उद्यान पर समाप्त होगी। रैली को भाजपा जिलाध्यक्ष देवीलाल धाकड़, महिला माेर्चा प्रदेश उपाध्यक्ष सुषमा आर्य व जिपं अध्यक्ष प्रियंका गोस्वामी झंडी दिखाकर रवाना करेंगे। रैली प्रभारी अनुराधा भार्गव ने बताया व्यवस्थाओं को लेकर पार्टी की बैठक भी हुई।
नगर के महिला संगठन व सार्थक सोशल वेलफेयर सोसायटी द्वारा 8 मार्च को डाइट में बीएमडी मशीन से हड्डी परीक्षण कैंप लगाया जाएगा। अतिथि डॉ. कमला जैन व प्रो. उषा अग्रवाल रहेंगे। इनरव्हील क्लब अध्यक्ष गीता झंवर, सचिव मनीषा गर्ग व मेंबर डॉ. उर्मिला तोमर ने बताया शिविर में हड्डी रोग, उसके कारण, उपचार, सावधानी के बारे में बताएंगे। स्वास्थ्य पर विशेष परिचर्चा, प्रश्नोत्तरी व पुरस्कार वितरण भी होगा। बीएमडी टेस्ट के लिए न्यूनतम 30 रुपए शुल्क रखा है। कार्यक्रम स्थल पर सुबह 9.30 बजे से रजिस्ट्रेशन होगा।
महिला दिवस पर स्वाश्रयी महिला सेवा संघ द्वारा नगर में सभा, रैली निकालकर मांगों के समर्थन में कलेक्टर को चिट्ठी सौंपी जाएगी। संस्था की प्रदेश महामंत्री शिखा जोशी ने बताया संघ द्वारा वर्ष 2010 से 2013 तक जिले के 22 गांवों में किए सर्वेक्षण को केंद्र सरकार के ताजा आर्थिक सर्वेक्षण में शामिल किया है। अंतिम पायदान तक योजनाओं का लाभ पहुंचाना मकसद है।
महिलाओं का होगा सम्मान- महिला दिवस पर लायनेस क्लब द्वारा स्मृति नागरिक बैंक के सहयोग से होटल रितुवन में सम्मान समारोह होगा। 8 मार्च शाम 5.30 बजे विभिन्न क्षेत्रों में उपलब्धि पाने वाली महिलाओं का सम्मान होगा। बैंक द्वारा महिला ग्राहकों को विशेष सुविधा दी जाएगी।
एलईडी से प्रसारण होगा
पिपलियामंडी | अंतरराष्ट्रीय महिला दिवस दोपहर 2 बजे से गोपाल धर्मशाला में स्वच्छ शक्ति-2017 कार्यक्रम होगा। सीएमओ रज्जू खान ने बताया दोपहर 3 बजे से प्रधानमंत्री का उद्बोधन, स्वच्छता संदेश का सीधा प्रसारण एलईडी के माध्यम से होगा।
hin_Deva bho_Deva hin_Deva hin_Deva hin_Deva hin_Deva hin_Deva